b'\n_START_ARTICLE_\nRolando\n_START_SECTION_\nSeurajoukkueura\n_START_PARAGRAPH_\nRolando aloitti ammattilaisuransa lissabonilaisjoukkue Belenensesin riveist\xc3\xa4, jonka junioreissa h\xc3\xa4n oli my\xc3\xb6s pelannut. Ensiesiintymisens\xc3\xa4 p\xc3\xa4\xc3\xa4sarjassa h\xc3\xa4n teki 28. elokuuta 2004 kotiottelussa Mar\xc3\xadtimoa vastaan. Rolando pelasi debyytiss\xc3\xa4\xc3\xa4n t\xc3\xa4ydet 90 minuuttia ja teki yhden maalin. Tulevina kausin h\xc3\xa4n nousi joukkueensa puolustuksen tukihahmoksi. Viimeisell\xc3\xa4 kaudellaan 2007\xe2\x80\x932008 h\xc3\xa4n pelasi 30 ottelua, kun joukkue sijoittui sarjassa kahdeksanneksi._NEWLINE_15. huhtikuuta 2008 Porto vahvisti, ett\xc3\xa4 Rolando siirtyy joukkueeseen nelivuotisella sopimuksella. Ensimm\xc3\xa4isell\xc3\xa4 kaudellaan Rolando nousi nopeasti joukkueen pelaavaan kokoonpanoon._NEWLINE_30. tammikuuta 2013 h\xc3\xa4n siirtyi lainasopimuksella Napoliin.\n_START_SECTION_\nMaajoukkueura\n_START_PARAGRAPH_\nKapverdel\xc3\xa4issyntyinen Rolando muutti Portugaliin 15-vuotiaana ja sai maan kansalaisuuden vuotta my\xc3\xb6hemmin. N\xc3\xa4in h\xc3\xa4n p\xc3\xa4\xc3\xa4tti edustaa jatkossa Portugalia. Valintansa j\xc3\xa4lkeen h\xc3\xa4n nousi l\xc3\xa4hes heti Portugalin alle 21-vuotiaiden maajoukkueeseen._NEWLINE_11. helmikuuta 2009 Rolando teki ensiesiintymisens\xc3\xa4 Portugalin maajoukkueessa yst\xc3\xa4vyysottelussa Suomea vastaan.'